

# REPUBLIKA HRVATSKA

# KARLOVAČKA ŽUPANIJA

**GRAD SLUNJ**

**URED GRADA**

**Odsjek za proračun i financije**

OBRAZLOŽENJE PRIJEDLOGA

PRORAČUNA GRADA SLUNJA ZA 2016. GODINU

U skladu s odredbama Zakona o proračunu (N.N. 87/08, 136/12 i 15/15), Pravilnika o proračunskim klasifikacijama (N.N. 26/10 i 120/13), te Pravilnika o proračunskom računovodstvu i računskom planu (N.N. 124/14) sačinjen je prijedlog Proračuna Grada Slunja za 2016. godinu sa projekcijama za 2017. i 2018. godinu.

Zakon definira proračun kao akt jedinice lokalne i područne (regionalne) samouprave kojim se procjenjuju prihodi i primici, te utvrđuju rashodi i izdaci jedinice lokalne i područne (regionalne) samouprave za jednu godinu, te projekcije za slijedeće dvije godine, a donosi ga predstavničko tijelo.

Proračun se sastoji od općeg i posebnog dijela. Opći dio proračuna čini Račun prihoda i rashoda i Račun financiranja, a posebni dio se sastoji od plana rashoda i izdataka proračunskih korisnika raspoređenih u programe, kapitalne i tekuće projekte te aktivnosti.

Temeljni okvir za izradu proračunu predstavljaju Upute Ministarstva financija za izradu proračuna jedinica lokalne i područne (regionalne) samouprave za razdoblje 2016. – 2018. godine. Pri izradi prijedloga proračuna za razdoblje 2016. – 2018. godine, Grad je obvezan pridržavati se zakona i propisa koji reguliraju izvore i vrste prihoda i primitaka proračuna te financiranje javnih rashoda i izdataka na razini lokalne i područne (regionalne) samouprave. U postupku planiranja korištena je jedinstvena metodologija obilježavanja prihoda i primitaka te rashoda i izdataka po organizacijskoj, programskoj, funkcionalnoj, ekonomskoj i lokacijskoj klasifikaciji, a primijenjena je i posebna klasifikacija – izvori financiranja. Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

U odnosu na prijašnje godine, novina je da su u Proračun Grada Slunja za razdoblje 2016. – 2018. godine, uključeni vlastiti i namjenski prihodi i primici proračunskih korisnika (Dječji vrtić Slunj, Knjižnica i čitaonica Slunj, Pučko otvoreno učilište Slunj) koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda.

Prijedlogom Proračuna Grada Slunja za 2016. godinu planiraju se prihodi i primici tekuće godine u ukupnom iznosu od 23.629.175,00 kn. U tom iznosu obuhvaćeni su prihodi Grada te vlastiti i namjenski prihodi proračunskih korisnika kako slijedi:

* Grad Slunj - 21.259.700,00 kn
* Dječji vrtić Slunj - 2.146.525,00 kn
* Knjižnica i čitaonica Slunj - 47.200,00 kn
* Pučko otvoreno učilište Slunj – 175.750,00 kn

U strukturi ukupnih prihoda i primitaka, najznačajnije su nam pomoći iz inozemstva i od subjekata unutar općeg proračuna (skupina 63), čiji udio u ukupnim prihodima iznosi 63,33%. Zatim slijede prihodi od poreza (skupina 61) sa udjelom od 16,25 %, te prihodi od upravnih i administrativnih pristojbi, pristojbi po posebnim propisima i naknada sam udjelom 6,79%. Udio primitaka od zaduživanja (razred 8) iznosi 5,73%, ostalih vlastitih prihoda (skupina 64 i 66) 3,45%, a prihoda od prodaje nefinancijske imovine (razred 7) 4,45 %.

Uz prihode i primitke tekuće godine, Grad planira i prijenos viška prihoda iz 2015. godine u procijenjenom iznosu 2.600.000,00 kn, te raspoloživi prihodi i primici za 2016. godinu iznose 26.229.175,00 kn.

Rashode i izdatke Grada Slunja i njegovih proračunskih korisnika planirali smo na razini raspoloživih prihoda i primitaka – 26.229.175,00 kn.

U strukturi ukupnih rashoda i izdataka, rashodi poslovanja (razred 3) sudjeluju sa 56,23% cjelokupnog proračuna, dok udio rashoda za nabavu dugotrajne nefinancijske imovine (razred 4) iznosi 43,77%. Udio rashoda za nabavu nefinancijske imovine povećava se kada se razredu 4 dodaju iznosi kapitalnih donacija (podskupina 382) i kapitalnih pomoći (podskupina 386) obzirom da se radi o prijenosima sredstava za investiranje u kapitalne projekte. Gledajući tako, izdaci za kapitalna ulaganja povećavaju se sa 11.479.875,00 kn na 15.445.395,00 kn, a njihov udio u ukupnim troškovima na 58,89%.

U nastavku slijedi pojašnjenje pojedinih stavki prijedloga Proračuna Grada Slunja za 2016. godinu:

OPĆI DIO

PRIHODI

- Skupinu 61 Prihodi od poreza planiramo u iznosu 3.840.000,00 kn. Najznačajnija sredstva planiramo temeljem *prihoda od poreza i prireza na dohodak (podskupina 611)* – 3.300.000,00 kn. Podsjećam da smo do 2014. godine ovdje ostvarivali puno veća sredstva (cca 6.170.000,00 kn) ali zbog promjena u sustavu oporezivanja plaća od 01.01.2015. godine te zbog obveze Grada da snosi troškove povrata poreza na dohodak po godišnjoj prijavi sredstva su nam značajno smanjena.

Na *podskupini 613 Porezi na imovinu* planiramo prihode od poreza na kuće za odmor (cca 60.000,00 kn) i poreza na promet nekretnina (cca 200.000,00 kn).

U okviru *podskupine 614* planiramo prihode od poreza na potrošnju alkoholnih i bezalkoholnih pića (cca 220.000,00 kn) i poreza na tvrtku (cca 60.000,00 kn).

- Skupinu 63 Pomoći iz inozemstva i od subjekata unutar opće države planiramo u iznosu 14.963.725,00 kn, a izvori pomoći su različiti.

***Tekuće pomoći iz državnog proračuna*** planiramo sa 4.590.200,00 kn. Podsjećam da je Grad Slunj, kao jedinica lokalne samouprave čiji je indeks razvijenosti manji od 75% prosjeka Republike Hrvatske, korisnik državnih pomoći s osnova povrata poreza na dohodak po godišnjoj prijavi te pomoći u visini ostvarenog poreza na dobit na našem području. Obzirom da Državni proračun RH za 2016. godinu nije donijet (ide se na privremeno financiranje za prva tri mjeseca slijedeće godine zbog parlamentarnih izbora), nije nam poznat iznos koji bi s osnova spomenutih pomoći mogli ostvariti pa smo se bazirali na ovogodišnje izvršenje i predvidjeli iznos od 4.580.000,00 kn.

Osim ovih sredstava, Grad ovdje očekuje još 8.000,00 kn od Ministarstva znanosti, obrazovanja i sporta za program predškolskog obrazovanja Dječjeg vrtića Slunj, te 2.200,00 kn od Ureda za ljudska prava i prava nacionalnih manjina za izvršenje programa i pokriće materijalnih troškova Vijeća srpske nacionalne manjine.

***Kapitalne pomoći od tijela državne vlasti*** planiramo u iznosu 1.320.000,00 kn, gdje očekujemo sredstva na ime sufinanciranja sanacije Starog grada Slunja (880.000,00 kn), izrade projektne dokumentacije sanacije mosta Sv. Ivana (120.000,00 kn), te sufinanciranja radova na modernizaciji gradskih ulica i cesta (320.000,00 kn). Planirana sredstva temeljimo na prijavljenim i planiranim kandidaturama nadležnim ministarstvima.

Od ***tekućih pomoći iz županijskog proračuna*** očekujemo 10.000,00 kn za subvencije u poljoprivredi i 120.000,00 kn za isplatu pomoći za nabavku ogrijeva u sklopu Socijalnog programa.

Od ***kapitalnih pomoći iz županijskog proračuna*** očekujemo 40.000,00 kn za ulaganja u komunalnu infrastrukturu, te 10.000,00 kn za sanaciju Starog grada.

***Tekuće pomoći iz općinskih proračuna*** planiramo u iznosu 35.000,00 kn i to od Općine Cetingrad s osnova sufinanciranja smještaja djece s područja njihove Općine u Dječjem vrtiću Slunj.

***Pomoći iz proračuna za Knjižnicu i čitaonicu Slunj*** planirane su u iznosu 35.000,00 kn, koje Knjižnica i čitaonica Slunj planira ostvariti iz proračuna nadležnih ministarstava i županije i to za projekt opremanja knjižnice novim knjigama te uredskim namještajem i opremom.

***Tekuće pomoći od izvanproračunskih korisnika*** očekujemo od Hrvatskog zavoda za zapošljavanje i to za zapošljavanje 5 nezaposlenih osoba u javnom radu u trajanju 6 mjeseci.

***Kapitalne pomoći od izvanproračunskih korisnika*** očekujemo od Fonda za zaštitu okoliša i energetsku učinkovitost i to s osnova sufinanciranja slijedećih projekata:

- 1.138.320,00 kn za nabavku multifunkcionalnog vozila za čišćenje i održavanje javnih površina

- 16.000,00 kn za nabavku komunalne opreme za selektivno prikupljanje otpada

- 270.000,00 kn za postavljanje ograde na odlagalištu komunalnog otpada Pavlovac

- 270.000,00 kn za izmjene projektne dokumentacije sanacije odlagališta komunalnog otpada Pavlovac

- 1.317.680,00 kn za dodatna ulaganja na zgradi gradske uprave u smislu povećanja mjera energetske učinkovitosti

- 1.200.000,00 kn za radove na rekonstrukciji javne rasvjete na užem gradskom području

***Sredstva pomoći iz Europske unije*** planiramo u iznosu 3.003.500,00 kn. U ovim sredstvima iznos od 1.589.000,00 kn planiramo za realizaciju projekta rekonstrukcije Mrežničke ulice, gdje očekujemo da ćemo sva potrebna sredstva ostvariti u 2016. godini.

Na fondove Europske unije planiramo kandidirati i projekt gradnje šetnica i pješačkog mosta u Rastokama, čiji se troškovi procjenjuju na cca 2.709.000,00 kn. Obzirom na veće troškove ovog projekta i činjenicu da se 50% ugovorenih sredstava pomoći može avansno isplatiti po potpisu ugovora, a drugih 50% po završetku projekta, ovdje smo planirali da ćemo u 2016. godini ostvariti avansna sredstva u iznosu 1.354.500,00 kn, a da ćemo u 2017. godini ostvariti ostala sredstva. Za zatvaranje financijske konstrukcije ovog projekta u 2016. godini planiramo kreditno zaduženje.

S osnova pomoći iz Europske unije očekujemo i 60.000,00 kn za izradu Strategije razvoja Grada Slunja.

***Sredstva pomoći iz Europske unije za Dječji vrtić Slunj*** planirana su u iznosu 1.469.325,00 kn, koje Dječji vrtić Slunj planira ostvariti iz fondova Europske unije za projekt dogradnje zgrade Dječjeg vrtića sa opremanjem.

- Skupinu prihoda 64 Prihodi od imovine planirali smo u iznosu 622.800,00 kn.

U okviru *izvora financiranja Opći prihodi i primici*, na podskupini *641 Prihodi od financijske imovine* planirali smo sredstva od kamata na depozite po viđenju i zateznih kamata.

Značajniji prihodi u okviru *podskupine 642 Prihodi od nefinancijske imovine* planiraju se s osnova zakupa javnih gradskih površina (cca 110.000,00 kn), zakupa poslovnih prostora (cca 200.000,00 kn), najma gradskih stanova (cca 115.000,00 kn), te zakupa državnog poljoprivrednog zemljišta (cca 13.000,00 kn).

Pod ***izvorom Opći prihodi Knjižnice i čitaonice Slunj*** planirana su sredstva od kamata na depozite po viđenju (200,00 kn), koje ostvaruje i naplaćuje Knjižnica i čitaonica Slunj.

Pod ***izvorom financiranja Opći prihodi Pučkog otvorenog učilišta Slunj*** planirano je 100,00 kn koje Pučko otvoreno učilište planira ostvariti temeljem kamata na depozite po viđenju.

Pod ***izvorom financiranja Opći prihodi Dječjeg vrtića Slunj***, Dječji vrtić Slunj planira ostvariti 1.000,00 kn temeljem kamata na depozite po viđenju.

Prihodi od ***spomeničke rente*** planiraju se u iznosu 65.000,00 kn.

U okviru ***izvora*** ***Ostali prihodi za posebne namjene*** planira se 100.000,00 kn s osnove naknade za zadržavanje nezakonito izgrađenih zgrada u prostoru.

**- Skupinu prihoda 65 Prihodi od administrativnih pristojbi i po posebnim propisima** planiramo u iznosu 1.604.800,00 kn.

U okviru ***izvora Opći prihodi i primici,*** ***podskupine 651 Administrativne i upravne pristojbe*** planirani su prihodi od prodaje državnih biljega (cca 65.000,00 kn) i prihodi od boravišne pristojbe (cca 25.000,00 kn).

Na ***podskupini 652 Prihodi po posebnim propisima***, planirana su sredstva na ime refundacija troškova iz prethodnih godina.

Pod ***izvorom Opći prihodi Knjižnice i čitaonice Slunj***, na podskupini 652, Knjižnica i čitaonica planira ostvariti 12.000,00 kn od članarina.

Kod ***izvora Opći prihodi Pučkog otvorenog učilišta Slunj*** planirano je 2.000,00 kn koje Pučko učilište očekuje ostvariti temeljem naplate članarine za mažoretkinje.

U okviru ***izvora Opći prihodi Dječjeg vrtića Slunj***, planirano je 660.000,00 kn koje Dječji vrtić planira ostvariti temeljem sufinanciranja cijene usluge smještaja djece od strane roditelja.

Prihode od ***šumskog doprinosa*** planiramo u iznosu 50.000,00 kn.

U okviru ***izvora Komunalni doprinos i naknada za priključenje***, na podskupini 652 planiramo 10.000,00 kn prihoda od vodnog doprinosa, a na podskupini 653 planiramo 80.000,00 kn komunalnog doprinosa.

Prihode od ***komunalne naknade*** planiramo u iznosu 700.000,00 kn bazirajući se na dosadašnje ovogodišnje izvršenje.

**- Skupinu prihoda 66 Prihodi od prodaje proizvoda i roba te pruženih usluga i prihodi od donacija** planiramo u iznosu 193.350,00 kn.

U okviru ***izvora Vlastiti prihodi Pučkog otvorenog učilišta Slunj***, planirano je 120.800,00 kn koje Pučko učilište može očekivati temeljem prihoda od najma poslovnog prostora te prodaje ulaznica za predstave, koncerte i slično.

U okviru ***izvora Vlastiti prihodi Dječjeg vrtića Slunj***, Dječji vrtić Slunj planira ostvariti 16.200,00 kn temeljem pružanja usluge programa ranog učenja engleskog jezika.

U okviru ***izvora Donacije za Pučko otvoreno učilište Slunj*** planirano je 52.850,00 kn. Najveći iznos, 42.850,00 kn, Pučko učilište očekuje od Zajednice športskih udruga Grada Slunja na ime sufinanciranja troškova plaća djelatnice koja vodi računovodstvo za Zajednicu i sportske klubove te materijalnih troškova.

U okviru ***izvora financiranja Donacije,*** Grad Slunj planira ostvariti 3.500,00 kn donacija za organizaciju manifestacije Dani Grada Slunja 2016. godine.

- **U okviru podskupine 721 Prihodi od prodaje građevinskih objekata**, Grad planira sredstva od otkupa stanova sa stanarskim pravom (cca 50.000,00 kn) i sredstva od prodaje gradskih stanova te prodaje obiteljskih kuća i stanova u vlasništvu RH (cca 150.000,00 kn).

Najveći planirani iznos od 850.000,00 kn predstavlja fiktivni prihod koji ćemo prikazati prilikom prijenosa ulaganja u mlinicu kbr. 8 u Rastokama njihovim vlasnicima. Podsjećam da ovu investiciju vodi Grad zbog osiguranih sredstava od strane Ministarstva kulture, a po završetku svih radova potrebno je izvršiti prijenos vrijednosti ulaganja vlasnicima, za što se iskazuje prihod i rashod donacije.

**RASHODI**

U općem dijelu proračuna daje se prikaz rashoda po ekonomskoj klasifikaciji pri čemu naglašavamo da su tu zajednički obuhvaćeni rashodi Grada Slunja i njegovih proračunskih korisnika: Dječjeg vrtića Slunj, Pučkog otvorenog učilišta Slunj, Knjižnice i čitaonice Slunj, 11 mjesnih odbora i Vijeća srpske nacionalne manjine.

Detaljnije obrazloženje rashoda dajemo za posebni dio proračuna, gdje su rashodi raspoređeni po programima, aktivnostima, projektima i korisnicima.

**B. RAČUN ZADUŽIVANJA / FINANCIRANJA**

Na ***podskupini 842 Primljeni krediti i zajmovi od kreditnih i ostalih financijskih institucija u javnom sektoru*** planirana su primici s osnova kreditnog zaduženja u iznosu 1.354.500,00 kn. Zaduživanje planiramo zbog zatvaranja financijske konstrukcije projekta gradnje šetnica i pješačkog mosta u Rastokama. Podsjećam da strukturni fondovi EU financiraju prihvatljiva ulaganja u 100%-tnom iznosu, ali po potpisu ugovora avansno isplaćuju 50% ugovorenih sredstava pomoći, a drugih 50% po završetku projekta. Obzirom da Grad nema vlastitih sredstava kojima bi isfinancirao tih drugih 50% troškova projekta, planiramo zaduživanje. Očekujemo da će projekt biti završen do kraja 2016. godine, te u 2017. godini očekujemo refundaciju odnosno drugih 50% sredstava pomoći Europske unije, koje bi tad iskoristili za vraćanje kredita.

**C. VIŠAK PRIHODA IZ PRETHODNIH GODINA**

Grad Slunj očekuje da će 2015. godinu završiti sa pozitivnim rezultatom te iz tog razloga u Proračunu za 2016. godinu planiramo prijenos očekivanog viška u iznosu 2.600.000,00 kn. Viškove prihoda očekujemo zbog projekata koji neće biti realizirani do kraja godine ili će biti realizirani u manjim iznosima, te zbog pojedinih prihoda koji su ostvareni u iznosima većim od planiranih.

**POSEBNI DIO**

**RASHODI**

**Razdijel 001. Ured gradonačelnika i Gradsko vijeće**

**Glava 01. Ured gradonačelnika**

**Program 1000 Redovna djelatnost izvršne vlasti**

**-** U sklopu ***Aktivnosti Javna uprava,*** na ***podskupini 321 Naknade troškova zaposlenima,*** planirana su sredstva za troškove službenih putovanja službenih delegacija Grada.

U okviru ***podskupine 324 Naknade troškova osobama izvan radnog odnosa*** planirano je 15.000,00 kn za troškove službenog puta i drugih vezanih troškova za osobe koje se upućuju na službeni put a nisu zaposlene u gradskoj upravi. Ovdje vodimo i troškove službenih putovanja gradonačelnika i njegovog zamjenika.

U okviru ***podskupine 329 Ostali nespomenuti rashodi poslovanja*** planirana su sredstva naknade gradonačelniku i zamjeniku gradonačelnika koji svoju dužnost obnašaju bez zasnivanja radnog odnosa (cca 148.000,00 kn), te troškovi reprezentacije (cca 50.000,00 kn).

- U okviru ***Aktivnosti Donacije*** planirana su sredstva na ime otpisa potraživanja odnosno oslobađanja nekoga od neke obveze.

- U okviru ***Aktivnosti Tekuća rezerva*** predviđena su sredstva za financiranje nepredviđenih rashoda koje se nije moglo predvidjeti i planirati u proračunu za 2016. godinu.

- U okviru ***Aktivnosti Obilježavanje prigodnih datuma*** planiramo sredstva za troškove obilježavanja državnih praznika, kao i za Grad Slunj bitnih datuma.

- U sklopu ***Tekućeg projekta Naknade šteta***, planiramo inicijalna sredstva naknada šteta fizičkim i pravnim osobama.

**Glava 02. Gradsko vijeće**

**Program 1001 Redovna djelatnost Gradskog vijeća**

- U sklopu ***Aktivnosti Javna uprava,*** na ***podskupini 324 Naknade troškova osobama izvan radnog odnosa*** planiramo 2.500,00 kn za naknadu troškova članovima Savjeta mladih Grada Slunja vezanih za obnašanje njihove dužnosti. Na ***podskupini 329 Ostali nespomenuti rashodi poslovanja*** planiramo 42.000,00 kn za naknade članovima Gradskog vijeća.

- U sklopu ***Aktivnosti Financiranje političkih aktivnosti***, planiramo prijenose sredstava za redovan rad političkih stranaka i nezavisnih vijećnika koji djeluju u Gradskom vijeću Grada Slunja.

**Glava 03. Mjesna samouprava**

***-*** U okviru ***Aktivnosti Mjesna samouprava,*** na ***podskupini 323*** planirano je 4.500,00 kn za troškove vode u društvenim domovima u Taborištu, Popovcu, Nikšiću, Furjanu i Cvitoviću.

Na ***podskupini 329*** Ostali nespomenuti rashodi poslovanja planirana su sredstva za isplatu naknada za rad predsjednicima Vijeća mjesnih odbora.

Na ***podskupini 343*** Ostali financijski rashodi planirana su sredstva za bankarske usluge svih 11 mjesnih odbora.

Pod ***izvorom tekuće pomoći iz državnog proračuna***, na ***podskupini 322*** Rashodi za materijal i energiju planirana su sredstva za troškove električne energije društvenih domova u Cvitoviću, Furjanu, Lađevcu, Nikšiću, Taborištu, Kremenu, Popovcu, Veljunu i Primišlju, te električnu energiju za mrtvačnice u Lađevcu i Nikšiću.

- ***U okviru Aktivnosti Obnova mjesnih domova i uređenje prostorija za rad***, na podskupini ***322 Rashodi za materijal i energiju*** planirana su sredstva za slijedeće mjesne odbore:

- MO Furjan – 2.000,00 kn za nabavku materijala za uređenje doma

- MO Popovac – 2.000,00 kn za nabavku materijala za uređenje doma.

Na ***podskupini 323 Rashodi za usluge*** planirano je 1.500,00 kn za MO Nikšić za uslugu atesta električnih instalacija na domu.

**Glava 04. Vijeće srpske nacionalne manjine**

- U okviru ***Aktivnosti*** ***Vijeće srpske nacionalne manjine*** osigurano je 400,00 kn za obilježavanje prigodnih datuma, 200,00 kn za bankarske usluge, te 2.200,00 kn za nabavku materijala za uređenje prostorija koje Vijeće koristi za rad.

**Razdijel 002. Ured Grada**

**Glava 01. Tajništvo**

**Program 1004 Redovna djelatnost Tajništva**

- U okviru ***Aktivnosti Stručno administrativno i tehničko osoblje***, na ***skupinama 311 do 321*** planirana su sredstva plaća i materijalnih prava 7 zaposlenih djelatnika u Uredu Grada.

Na skupinama 322 do 343 vodimo zajedničke izdatke svih gradskih službi.

Pod ***izvorom financiranja opći prihodi i primici***, na ***podskupini 329 Ostali nespomenuti rashodi poslovanja*** planirana su sredstva za premije osiguranja zgrade i automobila (cca 13.000,00 kn), članarine (cca 21.000,00 kn) te troškovi sudskih pristojbi, naknade Ministarstvu financija za prikupljanje naših poreznih prihoda, povrate krivo doznačenih sredstava i ostale troškove (cca 36.580,00 kn).

U okviru ***podskupine 343 Ostali financijski rashodi*** planirana su sredstva za troškove bankarskih usluga i usluga platnog prometa, te zatezne kamate. Sredstva su povećana u odnosu na 2015. godinu zbog planiranih troškova izdavanja bankarskih garancija koje su nam potrebne kako bi ostvarili avansna sredstva iz fondova Europske unije.

Pod ***izvorom tekuće pomoći iz državnog proračuna***, u okviru ***skupine 322 Rashodi za materijal i energiju***, veća sredstva planirana su za troškove energije (gorivo za automobile, pelete za centralno, električna energija) – cca 70.000,00 kn, te za troškove uredskog materijala i ostalih materijalnih rashoda – cca 60.000,00 kn, koja se sredstva odnose na potrebni materijal za rad Tajništva, Odsjeka za proračun i financije te Gradskog vijeća. Iznos od 16.000,00 kn planiran je za nabavku sitnog inventara, auto guma, materijala i dijelova za tekuće i investicijsko održavanje.

***Podskupinu 323 Rashodi za usluge*** planiramo sa 502.600,00 kn. Veći troškovi su intelektualne i osobne usluge (odvjetničke usluge, geodetsko-katastarske usluge, vještačenja i sl.) – cca 135.000,00 kn, računalne usluge- cca 120.000,00 kn, usluge telefona, pošte i prijevoza – cca 71.000,00 kn, usluge promidžbe i informiranja (troškovi objava javnih natječaja, troškovi snimanja aktivnosti i događanja u Slunja i sl.) – cca 65.000,00 kn, tekuće i investicijsko održavanje postrojenja i opreme – cca 33.000,00 kn, tekuće i investicijsko održavanje prijevoznih sredstava – cca 13.000,00 kn, tekuće i investicijsko održavanje zgrade gradske uprave – cca 7.000,00 kn, ostale usluge (tisak, kopiranje, usluga čišćenja zgrade, uvez trajne dokumentacije) – cca 48.000,00 kn.

U okviru ***podskupine 323 Rashodi za usluge***, pod ***izvorom sredstva pomoći iz Europske unije,*** planira se 60.000,00 kn za izradu Strategije razvoja Grada Slunja.

- U okviru ***Kapitalnog projekta Opremanje ureda Tajništva***, na ***podskupini 422 Postrojenja i oprema*** planiramo 8.000,00 kn za nabavku potrebne opreme. Na ***podskupini 426 Nematerijalne proizvedena imovina*** planiramo 4.000,00 kn za nabavku računalnog programa za PDV, ukoliko Grad u 2016. godini postane obveznik PDV-a.

- ***Kapitalnim projektom Dodatna ulaganja na zgradi gradske uprave,*** planirano je ukupno 1.647.100,00 kn za dodatna ulaganja na zgradi gradske uprave u smislu povećanja mjera energetske učinkovitosti. Podsjećam da smo za taj projekt ostvarili 188.932,00 kn pomoći od Ministarstva gospodarstva (iskazano kroz višak prihoda), a očekujemo i pomoć Fonda za zaštitu okoliša i energetsku učinkovitost u iznosu 1.317.680,00 kn (80% investicije), dok razliku od 140.488,00 kn planiramo osigurati iz tekućih državnih pomoći.

Napominjem da je projekt planiran i 2015. godine, no zbog nezatvorene financijske konstrukcije neće biti realiziran.

**Glava 02. Odsjek za proračun i financije**

**Program 1005 Redovna djelatnost Odsjeka za proračun i financije**

- U okviru ***Aktivnosti Stručno, administrativno i tehničko osoblje,*** na podskupinama ***311 do 321*** planirana su sredstva za plaće i materijalna prava 3 zaposlene djelatnice.

Na ***podskupini 324 Naknade troškova osobama izvan radnog odnosa***, ***izvor financiranja višak prihoda iz prethodnih godina***, planiramo 6.000,00 kn za troškove obveznih doprinosa za osobu koja je primljena na stručno osposobljavanje.

- ***Tekućim projektom Otplata kredita*** planirana su sredstva naknade za obradu kreditnog zahtjeva te sredstva za isplatu kamata po kreditu. Kao što je već prije spomenuto kredit nam je neophodan za zatvaranje financijske konstrukcije projekta gradnje šetnica i pješačkog mosta u Rastokama koji ćemo kandidirati na strukturne fondove Europske unije. Napominjem da bi kredit uzeli sa počekom otplate glavnice obzirom da ćemo, po završetku projekta, iz fondova EU dobiti i drugih 50% potrebnih sredstava. Spomenuta sredstva očekujemo u 2017. godini te bi njima zatvorili dug s osnove glavnice kredita.

**Razdijel 003. Jedinstveni upravni odjel**

**Glava 01. Pročelnik**

**Program 1006 Redovna djelatnost Pročelnika**

- U okviru ***Aktivnosti Stručno, administrativno i tehničko osoblje***, na ***podskupinama 311 do 321*** planirani su troškovi plaća i materijalnih prava pročelnice.

U okviru ***podskupine 321 Naknade troškova zaposlenima*** planirana su i sredstva za službena putovanja i stručno usavršavanje svih Odsjeka koji djeluju u okviru Jedinstvenog upravnog odjela.

Na ***podskupini 322 Rashodi za materijal i energiju***, planirana sredstva odnose se na nabavku potrebnog uredskog materijala i ostalih materijalnih rashoda za sve Odsjeke u okviru Jedinstvenog upravnog odjela.

**Glava 02. Odsjek za gospodarstvo**

**Program 1007 Redovna djelatnost Odsjeka za gospodarstvo**

- U sklopu ***Aktivnosti Stručno, administrativno i tehničko osoblje*** planirana su sredstva za plaće i materijalna prava zaposlene djelatnice.

**Program 1008 Poticanje razvoja gospodarstva**

- U okviru ***Aktivnosti Poticanje razvoja poljoprivrede,*** planirana su sredstva subvencija poljoprivrednicima (podskupina 352 – 20.000,00 kn). Napominjemo da sredstva za realizaciju ove aktivnosti planiramo iz općih prihoda i primitaka, te iz tekućih pomoći od Karlovačke županije.

- U okviru ***Aktivnosti Poticanje razvoja turizma***, na ***skupini 38 Ostali rashodi***, Grad osigurava 48.500,00 kn tekućih donacija Turističkoj zajednici Grada Slunja i to za izradu i tisak info brošure (cca 10.000,00 kn), izradu karti staza za nordijsko hodanje i pješačenje (cca 5.000,00 kn), te sredstva za provođenje pojedinih akcija i događanja kao što su „Za ljepši Slunj“ (cca 1.500,00 kn), „Biciklijada“ (cca 2.000,00 kn), „Izložbeni korzo“ (cca 15.000,00 kn), „Koranski susreti“ (cca 5.000,00 kn), „Slunjska gastronomija“ (cca 5.000,00 kn), „Brđanijada“ (cca 3.000,00 kn) te „Dječji maskenbal“ (cca 2.000,00 kn).

- U okviru ***Aktivnosti Razvojna agencija Karlovačke županije***, planiramo 42.500,00 kn subvencija za redovan rad Razvojne agencije Karlovačke županije.

- ***Kapitalnim projektom Rastoke – turistički atraktivna destinacija***, na podskupini 421 Građevinski objekti planiramo sredstva za troškove izrade projektne dokumentacije Centra za posjetitelje u Rastokama (cca 77.000,00 kn), te sredstva za plaćanje naknade za korištenje vodnog dobra i vodnog doprinosa za pješački most (cca 60.000,00 kn).

Što se tiče financiranja ovih projekata, Grad osigurava potrebna sredstva iz prihoda od komunalnog doprinosa, te tekućih pomoći iz državnog proračuna.

- ***Kapitalnim projektom Poduzetničke zone*** planiraju se sredstva za otkup zemljišta za formiranje poduzetničke zone.

- U okviru ***Kapitalnog projekta Gradnja šetnica i pješačkog mosta u Rastokama***, na ***podskupini 323 Rashodi za usluge*** planirano je 154.250,00 kn za usluge konzultanata koji će raditi na pripremi projekta za kandidiranje na fondove Europske unije, dok je na ***podskupini*** ***421 Građevinski objekti*** planirano ukupno 2.554.750,00 kn za same radove na gradnji. Podsjećam da za ovaj projekt planiramo kreditno zaduženje.

**Glava 03. Odsjek za razvoj, upravljanje imovinom i imovinsko-pravne poslove**

**Program 1009 Redovna djelatnost Odsjeka za razvoj, upravljanje**

**imovinom i imovinsko-pravne poslove**

- U okviru ***Aktivnosti Stručno, administrativno i tehničko osoblje*** planirana su sredstva za plaće i materijalna prava 2 zaposlena djelatnika.

**Glava 04. Odsjek za društvene djelatnosti**

**Program 1010 Redovna djelatnost Odsjeka za društvene djelatnosti**

- U okviru ***Aktivnosti Stručno, administrativno i tehničko osoblje*** planirana su sredstva plaća i materijalnih prava zaposlene djelatnice.

**Program 1011 Socijalna i humanitarna skrb**

**-** U okviru ***Aktivnosti Socijalni program – obitelj i djeca***, Grad osigurava sredstva pomoći za troškove prehrane učenika Osnovne škole Slunj (9.000,00 kn), sufinanciranje prijevoza učenika srednjih škola (50.000,00 kn), troškove maturalnog putovanja i škole u prirodi učenika Osnovne škole Slunj i Srednje škole Slunj (12.500,00 kn), te sredstva novčanih pomoći za novorođeno dijete (60.000,00 kn).

- U okviru ***Aktivnosti Socijalni program – stanovanje***, osigurana su sredstva za subvenciju troškova stanovanja (33.000,00 kn), te sredstva pomoći za nabavku ogrijeva (120.000,00 kn). Napominjemo da sredstva za nabavku ogrijeva osigurava Karlovačka županija.

- U okviru ***Aktivnosti Pomoć stanovništvu koje nije obuhvaćeno redovnim socijalnim programom*** osiguravamo sredstva za isplatu jednokratnih novčanih pomoći (40.000,00 kn) i naknadu pogrebnih troškova (12.000,00 kn).

- U okviru ***Aktivnosti Humanitarna djelatnost Crvenog križa Slunj*** planiramo 100.000,00 kn pomoći Crvenom križu Slunj i to 94.000,00 kn za plaću ravnateljice, 1.000,00 za pripremu i odgovor na katastrofe, 2.000,00 kn za dobrovoljno darivanje krvi, te 3.000,00 kn za troškove obilježavanja Svetog Nikole u župi Slunj.

- U okviru ***Aktivnosti Dnevni boravak i pomoć u kući starijim osobama***, planiramo 96.000,00 kn pomoći Crvenom križu Slunj za provođenje programa Ministarstva socijalne politike i mladih „Pomoć u kući starijim osobama“, te 15.000,00 kn na ime partnerstva u programu „Dnevni boravak“.

**Program 1012 Školstvo**

- U okviru ***Aktivnosti Naknade učenicima i studentima*** planiramo sredstva za stipendije u iznosu 36.800,00 kn, čime su osigurana sredstva za isplatu dosad ugovorenih stipendija, te sredstva za 1 novu studentsku i 1 novu učeničku stipendiju koje će se ugovoriti 2015. godine.

- U okviru ***Aktivnosti*** ***Donacije Osnovnoj školi Slunj,*** planirano je 4.000,00 kn za sufinanciranje tiska školskog lista i 20.000,00 kn za sufinanciranje izrade školske monografije.

- U okviru ***Aktivnosti Donacije Srednjoj školi Slunj*** planirano je 5.000,00 kn za sufinanciranje troškova organizacije maturalne večere, te 3.000,00 kn za izradu novog solarnog automobila.

**Program 1013 Potrebe u kulturi**

**-** U okviru ***Aktivnosti Dani Grada Slunja***, planiraju se sredstva za troškove manifestacije Dani Grada Slunja 2016. godine. Planirano je 2.000,00 kn za troškove izrade plakata i pozivnica (podskupina 323), te 38.000,00 kn za troškove nabavke majica, vijenaca za polaganje, smještaja gostiju iz Italije, reprezentacije i ostale troškove organizacije (podskupina 329). Dio spomenutih troškova financira se iz donacija pravnih i fizičkih osoba koje planiramo u iznosu 3.500,00 kn.

- Kroz ***Aktivnost Tekuće donacije udrugama koje promiču kulturu*** dosadašnjih godina smo planirali sredstva za rad kulturno-umjetničkih društava koja djeluju na našem području. Obzirom na izmjene načina dodjeljivanja sredstava udrugama građana, spomenuta kulturno-umjetnička društva i sredstva za njihov rad smo planirali kod Aktivnosti Donacije udrugama građana.

- U okviru ***Aktivnosti Dan sjećanja na progonstvo***, na ***podskupini 323 Rashodi za usluge*** planirano je 2.000,00 kn za tiskarske usluge, dok je na ***podskupini 329*** ***Ostali nespomenuti rashodi poslovanja*** planirano 14.000,00 kn za nabavku vijenaca, lampiona, svečani domjenak i slično.

- ***Kapitalnim projektom Očuvanje spomeničke baštine,*** na ***podskupini 382 Kapitalne donacije*** planirano je 850.000,00 kn na ime prijenosa vrijednosti izvedenih radova na sanaciji mlinice kbr. 8 u Rastokama njihovim vlasnicima. Kao što je prije spomenuto, zbog osiguranih sredstva od strane Ministarstva kulture, Grad je bio nositelj te investicije, a po završetku iste obavezan je izvršiti prijenos vrijednosti izvedenih radova vlasnicima spomenutih mlinica, za što se iskazuje prihod i rashod donacije.

Na podskupini ***451 Dodatna ulaganja na građevinskim objektima*** planiraju se sredstva za nastavak radova na sanaciji Starog grada Slunja u iznosu 955.000,00 kn, a izvor financiranja su pomoći Ministarstva kulture, spomenička renta, te pomoći iz županijskog proračuna.

Ovdje planiramo i 154.000,00 kn za izradu projektne dokumentacije sanacije mosta Sv. Ivana.

**Program 1014 Javne potrebe u športu**

- U okviru ***Aktivnosti Zajednica športskih udruga Grada Slunja***, predviđeno je 242.000,00 kn za redovan rad Zajednice i klubova članica. Raspored sredstava po klubovima biti će utvrđen Programom javnih potreba u športu Grada Slunja za 2016. godinu.

**Program 1015 Protupožarna i civilna zaštita, javni red i sigurnost**

**-** U okviru ***Aktivnosti Tekuće donacije za redovnu djelatnost vatrogasnih društava***, na ***podskupini 381 Tekuće donacije*** predviđena su sredstva za rad DVD-a Slunj – 520.000,00 kn. Izvor financiranja u 2016. godini su planirani viškovi prihoda iz 2015. godine.

- U sklopu ***Aktivnosti Razvoj civilne zaštite***, na ***podskupini 381 Tekuće donacije*** planirana su sredstva za tekuće donacije Hrvatskoj gorskoj službi spašavanja, Stanica Karlovac – 10.000,00 kn.

- U okviru ***Aktivnosti Javni red i sigurnost*** predviđena su sredstva za aktivnosti Vijeća za prevenciju.

**Program 1016 Ostale javne potrebe**

- U sklopu ***Aktivnosti Radio Slunj***, planiramo 216.000,00 kn na ime subvencioniranja emitiranja programa Radio Slunja.

- U sklopu ***Aktivnosti Donacije udrugama građana***, na ***podskupini 323 Rashodi za usluge*** osiguravamo 15.200,00 kn za pokriće troškova zakupa zgrade MORH-a.

Na ***podskupini 381 Tekuće donacije*** osigurana su sredstva za rad udruga građana u iznosu 49.000,00 kn. Zbog promjene načina dodjele sredstava udrugama građana, sredstva nisu kao dosadašnjih godina utvrđena za svaku udrugu pojedinačno. Sredstva se planiraju dodijeliti temeljem javnog poziva i odabira najboljih programskih aktivnosti pojedinih udruga.

**Proračunski korisnik 27556 Dječji vrtić Slunj**

**Program 1017 Predškolski odgoj**

Kroz Program Predškolski odgoj iskazan je cjelokupni financijski plan Dječjeg vrtića. Grad Slunj za rad Dječjeg vrtića osigurava 1.609.420,00 kn i to kroz izvore financiranja opći prihodi i primici, tekuće pomoći iz državnog proračuna te tekuće pomoći iz općinskog proračuna.

- U sklopu ***Aktivnosti Odgojno, administrativno i tehničko osoblje***, na ***podskupini 311 do*** ***321***, planirana su sredstva za plaće i materijalna prava zaposlenih 17 djelatnika. Izvor financiranja plaća i materijalnih prava djelatnika su opći prihodi i primici (1.106.590,00 kn), tekuće pomoći iz državnog proračuna (188.330,00 kn) te tekuće pomoći iz općinskog proračuna (35.000,00 kn). Osim sredstava za plaće i materijalna prava, Grad Vrtiću iz izvora tekuće pomoći iz državnog proračuna osigurava još 22.000,00 kn za nabavku lož ulja i 8.000,00 kn za nabavku didaktike (podskupina 322), te 67.500,00 kn za konzultantske usluge vezano za dodatna ulaganja na zgradi Dječjeg vrtića (podskupina 323).

Rashodi koje Dječji vrtić financira iz prihoda što ih sam naplati iznose 677.200,00 kn, te su iskazani pod izvorima Opći prihodi Dječjeg vrtića Slunj i Vlasti prihodi Dječjeg vrtića Slunj. Veće troškove imaju na ***podskupini 322 Rashodi za materijal i usluge***, gdje se najveća sredstva izdvajaju za namirnice (cca 243.000,00 kn), energiju (cca 110.000,00 kn – električna energija, lož ulje, plin), didaktički, likovni i ostali materijal (cca 60.000,00 kn), sredstva za čišćenje i održavanje (cca 30.000,00 kn) i slično.

Na ***podskupini 323 Rashodi za usluge*** veće troškove imaju za usluge tekućeg i investicijskog održavanja (cca 45.000,00 kn), komunalne usluge (cca 30.000,00 kn), i intelektualne usluge (cca 33.500,00 kn).

- U sklopu ***Kapitalnog projekta Dodatna ulaganja na zgradi dječjeg vrtića sa opremanjem,*** Grad vrtiću osigurava 50.000,00 kn ***iz izvora tekuće pomoći iz državnog proračuna, podskupina 451,*** za izradu projekta energetske učinkovitosti objekta dječjeg vrtića.

Svi troškovi iskazani pod ***izvorom Sredstva pomoći iz Europske unije za Dječji vrtić Slunj*** odnose se na projekt dogradnje dječjeg vrtića sa opremanjem, koji se planira kandidirati na fondove Europske unije. Na ***podskupini 422*** planirano je 329.000,00 kn za nabavku opreme, dok je na ***podskupini 322*** planirano 65.000,00 kn za nabavku opreme koja se svrstava pod sitni inventar. Na ***podskupini 323*** planirano je 100.000,00 kn za intelektualne usluge odnosno usluge konzultanata. Za radove dogradnje zgrade i uređenja okoliša planiran je iznos od 975.325,00 kn na ***podskupini 451***.

**Proračunski korisnik 27564 Pučko otvoreno učilište Slunj**

**Program 1019 Redovna djelatnost Pučkog otvorenog učilišta Slunj**

Kroz Program Redovna djelatnost Pučkog otvorenog učilišta Slunj iskazan je cjelokupni financijski plan Pučkog otvorenog učilišta Slunj. Grad Slunj je za rad Pučkog otvorenog učilišta osigurao 251.500,00 kn i to kroz izvore financiranja opći prihodi i primici i tekuće pomoći iz državnog proračuna.

- U sklopu ***Aktivnosti Stručno, administrativno i tehničko osoblje***, na ***podskupini 311 do*** ***321***, planirana su sredstva za troškove plaće i materijalnih prava zaposlene djelatnice. Grad osigurava 50% potrebnih sredstava kroz izvor opći prihodi i primici, a drugih 50% osigurava Zajednica športskih udruga Grada Slunja što je iskazano kroz izvor Donacije za Pučko otvoreno učilište Slunj.

Kroz ***izvor opći prihodi i primici***, na ***podskupini 323 Rashodi za usluge*** Grad osigurava sredstva za naknadu vršitelju dužnosti ravnatelja (cca 49.000,00 kn), sredstva za računalne usluge (cca 13.500,00 kn), te sredstva za tekuće i investicijsko održavanje poslovnog prostora (cca 9.000,00 kn).

Kroz ***izvor tekuće pomoći iz državnog proračuna***, na ***podskupini 322 Rashodi za materijal i energiju*** Grad osigurava 10.000,00 kn za nabavku lož ulja i 1.000,00 kn za nabavku sitnog inventara.

Iz prihoda koje naplaćuje Pučko otvoreno učilište financiraju se materijalni troškovi kao što su telefon, uredski materijal, računalne usluge, reprezentacija, bankarske usluge i slično.

- U okviru ***Aktivnosti Dani Grada Slunja***, kroz ***izvor opći prihodi i primici*** Grad osigurava sredstva za troškove promidžbe (1.000,00 kn – podskupina 323) i reprezentacije (2.000,00 kn – podskupina 329). Kroz ***izvor financiranja tekuće pomoći iz državnog proračuna*** Grad osigurava sredstva za najam razglasa (15.000,00 kn), troškove glazbenih izvođača (50.000,00 kn), te troškove redarske službe (11.600,00 kn).

Iz vlastitih prihoda Pučko otvoreno učilište osigurava još 32.000,00 kn za ovu manifestaciju, i to najviše za troškove izvođača – 23.000,00 kn, najam opreme – 5.000,00 kn te ostale troškove.

- U okviru ***Aktivnosti Tečajevi***, Pučko otvoreno učilište planira organizirati tečaj fotografije, a sredstva osigurava iz vlastitih prihoda.

- U okviru ***Aktivnosti Slunjske mažoretkinje***, Grad kroz ***izvor opći prihodi i primici*** osigurava 15.000,00 kn za naknadu voditeljici mažoretkinja, a kroz ***izvor tekuće pomoći iz državnog proračuna*** osiguravamo 2.000,00 kn za nabavku opreme za mažoretkinje (podskupina 322), te 1.000,00 kn za članarinu (podskupina 329).

Pučko otvoreno učilište iz vlastitih prihoda osigurava još 7.000,00 kn za ovu aktivnost.

- Za ***Aktivnost Izložbe*** Grad osigurava 1.500,00 kn, a Pučko otvoreno učilište 2.800,00 kn.

- Za Aktivnost ***Dramska skupina „Babe“,*** Grad iz izvora tekuće pomoći iz državnog proračuna osigurava 5.000,00 kn za troškove goriva koji su vezani za prijevoz na razna gostovanja, te 2.500,00 kn za troškove reprezentacije i ostalih nespomenutih izdataka. Pučko otvoreno učilište iz svojih izvora osigurava još 25.000,00 kn za ovu aktivnost – za troškove intelektualnih i osobnih usluga, goriva, reprezentacije i slično.

- Kroz ***Aktivnost Uskrsni i Božićni sajam*** Grad osigurava 1.000,00 kn, a Pučko otvoreno učilište 1.300,00 kn za troškove organizacije Uskrsnog i Božićnog sajma.

- Za ***Aktivnost Dječji maskenbal*** Grad osigurava 1.300,00 kn, a Pučko otvoreno učilište 1.200,00 kn.

- U okviru ***Aktivnosti Fotofestival „Slovin Slunj“*** predviđena su sredstva za troškove organizacije spomenutog fotofestivala. Grad osigurava 3.000,00 kn za grafičke i tiskarske usluge i troškove reprezentacije, dok Pučko osigurava 2.800,00 kn.

- U okviru ***Aktivnosti Glazbeno-scenski događaji*** planirana su sredstva za organizaciju nekoliko glazbeno-poetskih večeri, gdje Grad osigurava 4.000,00 kn, a Pučko učilište 7.000,00 kn.

- Kroz ***Aktivnost Kazališne predstave*** planirana su sredstva za troškove gostovanja hrvatskih kazališta sa predstavama, gdje Grad osigurava 13.000,00 kn, a Pučko učilište 10.000,00 kn.

- Kroz ***Kapitalni projekt Opremanje Pučkog otvorenog učilišta*** planirano je 9.000,00 kn za nabavku prijenosnog računala i druge potrebne opreme. Grad osigurava 5.000,00 kn, a Pučko otvoreno učilište 4.000,00 kn.

**Proračunski korisnik 42627 Knjižnica i čitaonica Slunj**

**Program 1018 Redovna djelatnost Knjižnice i čitaonice Slunj**

Kroz Program Redovna djelatnost Knjižnice i čitaonice Slunj iskazan je cjelokupni financijski plan Knjižnice i čitaonice Slunj. Grad Slunj je za rad Knjižnice osigurao 174.500,00 kn i to kroz izvore financiranja opći prihodi i primici i tekuće pomoći iz državnog proračuna.

- U sklopu ***Aktivnosti Stručno, administrativno i tehničko osoblje,*** na ***podskupini 311 do*** ***321*** Grad osigurava sredstva za troškove plaća i materijalnih prava 2 zaposlena djelatnika. Grad osigurava i 800,00 kn za nabavku sitnog inventara (podskupina 322), te 3.000,00 kn za uređenje zidova u prostoriji gdje je smještena referenta zbirka knjiga (podskupina 323).

Knjižnica i čitaonica iz vlastitih sredstava osigurava 11.500,00 kn za ostale troškove poslovanja kao što su telefon, pošta, komunalne usluge, bankarske usluge i slično.

- U sklopu ***Aktivnosti Kulturna događanja***, planiraju se 2.500,00 kn za obilježavanje Dana dječje knjige i Mjeseca knjige. Grad osigurava 2.000,00 kn.

- ***Kapitalnim projektom Opremanje knjižnice*** na ***podskupini 424*** ***Knjige, umjetnička djela i ostale izložbene vrijednosti*** planirano je ukupno 37.700,00 kn za nabavku novih knjiga. Sredstva osigurava Ministarstvo kulture (25.000,00 kn), Grad Slunj (12.500,00) i Knjižnica i čitaonica Slunj (200,00 kn).

Na podskupini ***422 Postrojenja i oprema*** planira se nabavka novih polica za knjige, a Knjižnica planira potrebna sredstva osigurati iz pomoći Karlovačke županije.

**Glava 05. Odsjek za komunalno gospodarstvo, prostorno uređenje,**

**zaštitu okoliša i stanovanje**

**Program 1020 Redovna djelatnost Odsjeka za komunalno gospodarstvo,**

**prostorno uređenje, zaštitu okoliša i stanovanje**

- U sklopu ***Aktivnosti Stručno, administrativno i tehničko osoblje,*** pod ***izvorom opći prihodi i primici,*** planirana su sredstva za plaće i materijalna prava 3 zaposlena djelatnika.

Pod ***izvorom Tekuće pomoći od izvanproračunskih korisnika***, planirana su sredstva za plaće i prijevozne troškove zaposlenih na programu javnih radova. Sredstva za spomenute troškove osigurava Hrvatski zavod za zapošljavanje.

- ***Kapitalnim projektom Opremanje Odsjeka za komunalno gospodarstvo*** planirano je 15.000,00 kn za nabavku opreme za održavanje javnih površina koju bi koristili zaposleni na javnim radovima.

**Program 1021 Održavanje komunalne infrastrukture**

U sklopu Programa Održavanja komunalne infrastrukture planirane su uobičajene aktivnosti čišćenja javnih površina, održavanja javnih površina, održavanja gradskih ulica i nerazvrstanih cesta, održavanja sustava javne rasvjete, održavanja groblja te odvodnje atmosferskih voda. Točan pregled aktivnosti koje se planiraju poduzeti i potrebna financijska sredstva biti će utvrđeni Programom održavanja komunalne infrastrukture Grada Slunja za 2016. godinu.

- U sklopu ***Aktivnosti čišćenje javnih površina*** na ***podskupini 322*** ***Rashodi za materijal i energiju*** planirana su sredstva za troškove goriva za zimsku službu, a na ***podskupini 323*** ***Rashodi za usluge*** planirana su sredstva za redovno čišćenje grada, zimsku službu čišćenja snijega i sanaciju divljih deponija.

- U sklopu ***Aktivnosti održavanje javnih površina***, na ***podskupini 322 Rashodi za materijal i energiju*** planirana su sredstva za troškove goriva i potrošnog materijala za održavanje javnih površina.

Na ***podskupini 323 Rashodi za usluge*** planirana su sredstva za troškove usluga održavanja javnih površina (uređenje javnih površina, sadnja cvijeća, košnja, orezivanje stabala i živica itd. ), najma kemijskih WC-a tijekom turističke sezone, hvatanja i zbrinjavanja napuštenih životinja te uklanjanja uginulih životinja s javnih površina, itd.

- U sklopu ***Aktivnosti Održavanje gradskih ulica i nerazvrstanih cesta***, planirana su sredstva za tekuće i investicijsko održavanje nerazvrstanih cesta, tekuće i investicijsko održavanje mostova, prometnu signalizaciju, te izradu elaborata za nerazvrstane ceste za potrebe nove izmjere (k.o. Kremen).

- U sklopu ***Aktivnosti Održavanja sustava javne rasvjete*** na ***podskupini 322 Rashodi za materijal i energiju*** planirano je 560.000,00 kn za troškove električne energije za javnu rasvjetu, a na ***podskupini 323 Rashodi za usluge*** planirano je 150.000,00 kn za redovno održavanje javne rasvjete.

- U sklopu ***Aktivnosti Održavanje groblja***, na ***podskupini 322 Rashodi za materijal i energiju i 323 Rashodi za usluge*** planirana su sredstva za nabavku materijala i troškove usluga održavanja mrtvačnica i groblja (10.000,00 materijal i 105.000,00 kn usluge), a na ***podskupini 329 Ostali nespomenuti rashodi poslovanja*** planirano je 18.000,00 kn za troškove legalizacije mrtvačnica (naknada za zadržavanje nezakonito izgrađene zgrade u prostoru, vodni doprinos).

- U sklopu ***Aktivnosti Odvodnja atmosferskih voda*** planirana su sredstva za čišćenje slivnika.

**Program 1022 Izgradnja komunalne infrastrukture**

**-** U sklopu ***Kapitalnog projekta Izgradnja vodoopskrbnog sustava***, na podskupini ***386 Kapitalne pomoći,*** planirane su kapitalne pomoći Komunalcu za vodovodu iznosu 987.000,00 kn. Kroz pomoći planiramo osigurati sredstva za sufinanciranje nastavka radova na izgradnji vodovodne mreže Slunj – Veljun (cca 912.000,00 kn), te sredstva za izradu glavnog projekta vodoopskrbe naselja Blagaj (cca 75.000,00 kn).

- U sklopu ***Kapitalnog projekta Izgradnja sustava kanalizacije*** planirane su kapitalne pomoći Komunalcu za izgradnju kanalizacije u ukupnom iznosu 957.500,00 kn. Planirana su sredstva za sufinanciranje početka izgradnje Uređaja za pročišćavanje otpadnih voda (cca 500.000,00 kn), sufinanciranje izgradnje odvodnje za Ulicu 14. domobranske pukovnije (cca 105.000,00 kn), I i II Poljskog puta (cca 45.000,00 kn), Mrežničke ulice (cca 100.000,00 kn), te sredstva za sufinanciranje izrade studije izvodljivosti za razvoj vodno komunalne infrastrukture aglomeracije Slunj (cca 70.000,00 kn).

Naglašavam da su sve to projekti koji će se kandidirati Hrvatskim vodama te njihova realizacija ovisi o tome koji će projekt biti prihvaćeni za sufinanciranje. Hrvatske vode inače osiguravaju 90% potrebnih sredstava, koje direktno doznačuju Komunalcu, a Grad treba osigurati drugih 10% sredstava.

Grad u 100%-tnom iznosu osigurava i 100.000,00 kn za nastavak izrade projektne dokumentacije odvodnje sliva D, te 37.500,00 kn za nastavak izrade projektne dokumentacije rekonstrukcije odvodnje za sliv B vezano za rekonstrukciju državne ceste D1.

- ***Kapitalni projekt Izgradnja cestovne mreže*** planiran je u ukupnom iznosu 530.000,00 kn. Na ***podskupini 323 Rashodi za usluge*** planirano je 30.000,00 kn za izradu geodetskih elaborata u svrhu uknjižbe nerazvrstanih cesta u vlasništvu grada Slunja.

Na ***podskupini 411 Materijalna imovina-prirodna bogatstva*** planiramo 100.000,00 kn za otkup zemljišta za potrebe nastavka Ulice knezova Blagajskih.

Na ***podskupini 451 Dodatna ulaganja na građevinskim objektima*** planiramo ukupno 400.000,00 kn za modernizaciju prilazne ceste u Rastokama. Spomenutu cestu planiramo kandidirati Ministarstvu regionalnog razvoja i fondova Europske unije, gdje očekujemo da će nam oni osigurati 320.000,00 kn, a Grad bi drugih 80.000,00 kn osigurao iz prihoda od komunalnog i vodnog doprinosa te tekućih pomoći iz državnog proračuna.

**- *Kapitalni projekt Rekonstrukcija Mrežničke ulice*** planiramo kandidirati na strukturne fondove Europske unije, te njegova realizacija ovisi o tome hoće li biti prihvaćen za financiranje.Na ***podskupini 323 Rashodi za usluge*** planiramo 87.500,00 kn za usluge konzultanata koji će raditi na pripremi projekta za kandidiranje, a na ***podskupini 421 Građevinski objekti*** planirano je 1.501.500,00 kn za same radove na modernizaciji Mrežničke ulice.

- ***Kapitalnim projektom*** ***Modernizacija javne rasvjete*** planiramo ukupno 1.500.000,00 kn za radove na rekonstrukciji javne rasvjete na užem gradskom području. Spomenuti projekt planiran je i u 2015. godini, no kako u 2015. godini nismo zatvorili njegovu financijsku konstrukciju, ponovno ga planiramo u 2016. godini. Za ovaj projekt očekujemo sufinanciranje Fonda za zaštitu okoliša i energetsku učinkovitost sa 80% potrebnih sredstava -1.200.000,00 kn, te sufinanciranje Ministarstva gospodarstva koje nam je već ove godine uplatilo 200.000,00 kn i koje prenosimo u slijedeću godinu kroz viškove prihoda. Grad iz vlastitih sredstava treba osigurati 100.000 kn (iz tekućih državnih pomoći).

**Program 1024 Zaštita okoliša**

- U okviru ***Aktivnosti Centar za gospodarenje otpadom Karlovačke županije*** planiraju se sredstva pomoći za redovan rad Centra za gospodarenje otpadom Karlovačke županije d.o.o.

- ***Kapitalnim projektom Nabavka kontejnera i kanti za smeće*** planiramo 20.000,00 kn pomoći komunalnom društvu Lipa d.o.o. za nabavku potrebne komunalne opreme za selektivno prikupljanje otpada. Od Fonda za zaštitu okoliša i energetsku učinkovitost očekujemo sufinanciranje sa 80% potrebnih sredstava.

- ***Kapitalnim projektom Uređenje odlagališta smeća Pavlovac*** planiramo 300.000,00 kn za izmjene projektne dokumentacije sanacije odlagališta komunalnog otpada Pavlovac, te 300.000,00 kn za postavljanje ograde oko odlagališta. Za obje investicije planiramo sufinanciranje Fonda za zaštitu okoliša i energetsku učinkovitost sa 90% potrebnih sredstava.

- U okviru ***Tekućeg projekta Zaštićeni krajobraz rijeke Slunjčice***, planiramo 1.000,00 kn inicijalnih sredstava u slučaju osnivanja gradske Javne ustanove za upravljanje zaštićenim dijelovima prirode na području Grada Slunja.

**Program 1025 Gospodarenje stambenim i poslovnim prostorima u vlasništvu Grada**

**-** U sklopu ***Aktivnosti Pričuva i drugi troškovi gradskih stanova*** planirana su sredstva prvenstveno za troškove pričuve gradskih stanova.

- Kroz ***Aktivnost Održavanje poslovnih prostora u vlasništvu Grada***, planirana su sredstva za troškove električne energije i vode za poslovne prostore koji su u vlasništvu Grada ili su mu dati na korištenje.

**- *Kapitalnim projektom Ulaganja u gradske stanove*** predviđeno je 440.000,00 kn za kapitalna ulaganja u gradske stanove. Sredstva su osigurana iz prihoda od prodaje nefinancijske imovine, odnosno prihoda ostvarenih od otkupa stanova sa stanarskim pravom iz prijašnjih godina koja očekujemo prenijeti kroz viškove prihoda (oko 390.000,00 kn), te očekivanih prihoda od otkupa u 2016. godini (oko 50.000,00 kn).

**- *Tekućim projektom Legalizacija poslovnih i stambenih objekata u vlasništvu Grada*** planira se 21.000,00 kn za troškove legalizacije poslovnih i stambenih objekata u vlasništvu Grada.

**Program 1026 Ostale potrebe komunalnog gospodarstva**

- U sklopu ***Aktivnosti Osiguranje kvalitetne vode za piće*** osiguravamo sredstva za sufinanciranje 50% cijene prijevoza vode građanima na područjima gdje nema vodovodne mreže.

- ***Kapitalnim projektom Opremanje komunalnog društva Lipa d.o.o. Slunj*** planiramo 1.138.320,00 kn pomoći komunalnom društvu Lipa d.o.o. za nabavku multifunkcionalnog vozila, pri čemu sva potrebna sredstva osigurava Fond za zaštitu okoliša i energetsku učinkovitost. Podsjećam da je nabavka multifunkcionalnog vozila planirana i ove godine, te je postupak javne nabave proveden i okončan, ali je povlačenje sredstava od Fonda moguće tek nakon isporuke vozila koja se planira u 2016. godini.

**Savjetovanje sa zainteresiranom javnošću**

Grad Slunj je proveo savjetovanje sa zainteresiranom javnošću vezano za nacrt prijedloga Proračuna Grada Slunja za 2016. godinu sa projekcijama za 2017. i 2018. godinu, u razdoblju od 06. studenog do 11. studenog 2015. godine. Na nacrt prijedloga Proračuna Grada Slunja za 2016. godinu sa projekcijama za 2017. i 2018. godinu nije bilo dostavljenih očitovanja.

Voditeljica Odsjeka za proračun i financije:

Marija Vukošić, dipl. oec., v.r.